[Video] Pikitup-staking is verbySkermskoot uit die video Die Gautengse regering en die munisipalewerkersvakbond Samwu onderteken Donderdag ŉ ooreenkoms om ŉ einde te bring aan die staking wat die stad Johannesburg in ŉ vuil toestand gelaat het. Vullis is nie verwyder nie en rommel het opgehoop (sien video onderaan berig). Jacob Mamabolo, provinsiale LUR vir samewerkende regering en tradisionele sake, het in gesprek getree met albei partye en die gesprek sal uiteindelik die ondertekening van die ooreenkoms tot gevolg hê. Die meerderheid van Pikitup se 5 200 werkers het aan die staking deelgeneem. Die vakbond het ŉ salarisverhoging van R6 000 na R10 000 geëis. Die vakbond het ook geëis dat Pikitup moet ondersoek instel oor beweerde salaris-ongelykhede en die gebruik van kontrakwerkers. Stakers het ook daarop aangedring dat sommige bestuurders afgedank moet word. Die bepalings van die ooreenkoms is nog nie bekend nie. Lees alle vorige berigte oor Pikitup op Maroela Media. Driving through Johannesburg cbd today. City of gold. Posted by Renier Buys on Tuesday, 1 December 2015